Grad Crikvenica, Upravni odjel za društvene djelatnosti i lokalnu samoupravu na temelju Odluke o sufinanciranju prijevoza učenika i studenata („Službene novine“ Primorsko-goranske županije broj 50/09. i 35/13.) i Zaključka gradonačelnika, KLASA:402-02/23-01/50, URBROJ: 2170-5-04/11-23-3 od 1. rujna 2023. godine

**o b j a v l j u j e**

**JAVNI POZIV**

**za prikupljanje dokumentacije za sufinanciranje prijevoza srednjoškolaca i studenata sa područja Grada Crikvenice**

**za školsku odnosno akademsku godinu 2023./2024.**

**I.**

 Predmet ovog javnog poziva je dostava dokumentacije za sufinanciranje prijevoza srednjoškolaca i redovnih studenata sa područja Grada Crikvenice, u skladu sa Odlukom o sufinanciranju prijevoza učenika i studenata („Službene novine Primorsko-goranske županije“ br. 50/09. i 35/13.) za što su sredstva osigurana Proračunom Grada Crikvenice za 2023. godinu i planom Proračuna za 2024. godinu.

**II.**

 Pozivaju se **srednjoškolci** sa prebivalištem na području Grada Crikvenice koji svakodnevno putuju iz mjesta prebivališta u srednju školu (učenici samostalno odlučuju o izboru prijevoznika) da osobno, mailom: dubravka.mijalic@crikvenica.hr ili poštom dostave,na adresu:

GRAD CRIKVENICA,

Upravni odjel za društvene djelatnosti i lokalnu samoupravu

Kralja Tomislava 85,

51260 CRIKVENICA

s naznakom: *"DOKUMENTACIJA ZA SUFINANCIRANJE PRIJEVOZA SREDNJOŠKOLACA“*

slijedeću dokumentaciju:

1. Potvrdu o upisu u srednju školu za školsku 2023./2024. godinu (redovni upis)
2. Presliku osobne iskaznice ili uvjerenje o prebivalištu
3. Ispunjen obrazac o sufinanciranju prijevoza s ispunjenim podatkom o odabranom prijevozniku

**III.**

Pozivaju se **redovni studenti** sa prebivalištem na području Grada Crikvenice koji svakodnevno putuju iz mjesta prebivališta na fakultet da osobno, mailom: dubravka.mijalic@crikvenica.hr ili poštom dostave,na adresu:

GRAD CRIKVENICA,

Upravni odjel za društvene djelatnosti i lokalnu samoupravu

Kralja Tomislava 85

51260 CRIKVENICA

s naznakom: *"DOKUMENTACIJA ZA SUFINANCIRANJE PRIJEVOZA STUDENATA“*

slijedeću dokumentaciju:

1. Potvrdu o upisu na fakultet za akademsku 2023./2024. godinu

 (redovni student);

1. Presliku osobne iskaznice ili uvjerenje o prebivalištu;
2. ispunjen obrazac o sufinanciranju prijevoza s ispunjenim podatkom o odabranom prijevozniku

**IV.**

Iz Proračuna Grada Crikvenice za 2023. godinu sufinancirat će se temeljem ovog javnog poziva:

- za srednjoškolce koji putuju iz Selca i Dramlja u Crikvenicu sufinancirat će se cijena mjesečne pokazne karte do iznosa 58,75 eura, tako da roditeljima preostaje subvencija karata od 15,00 Eura.

 - za srednjoškolce koji putuju iz Jadranova u Crikvenicu sufinancirat će se ostatak cijene karte koja preostaje nakon sufinanciranog dijela od strane države odnosno županije do iznosa 37,48 eura, tako da roditeljima preostaje subvencija karata od 15,00 eura.

 - za ostale srednjoškolce koji putuju iz Selca, Dramlja, Jadranova ili Crikvenice u srednje škole izvan područja Grada Crikvenice (Rijeka, Senj, Bakar) sufinancirati će se ostatak cijene karte koja preostaje nakon sufinanciranog dijela od strane države odnosno županije tako da roditeljima ostaje za uplatiti iznos od 30,00 do 47,00 eura ovisno o relaciji na kojoj učenik putuje.

 - za učenike osnovnih škola u Crikvenici, usluge City busa (za učenike s prebivalištem u mjestu Crikvenica) su besplatne.

 - za redovne studente sufinancira se 25% mjesečne karte, ili 25 % 10 kuponskih voznih karti.

**V.**

 Postupak ostvarivanja prava na sufinanciranje:

 1. dostava tražene dokumentacije osobno (radnim danom od 8,00 do 14,00 sati) putem maila 0-24 h.

 Po dostavi tražene dokumentacije, ukoliko učenik/student ostvaruje pravo (uvjet prebivališta na području Grada Crikvenice i status redovnog učenika/studenta), karta s popustom se kupuje na prodajnom mjestu prijevoznika.

 Naknadno donošenje potvrde za mjesece unatrag (primjerice u studenome za rujan i listopad) ne prihvaća se, te učenici/studenti za te mjesece ne mogu ostvariti povrat za plaćene karte.

Iznimno, tijekom mjeseca rujna svi učenici koji su platili puni iznos *mjesečne karte, a ostvarili su pravo na sufinanciranje, mogu zatražiti povrat dostavom r*ačuna i ostalih propisanih dokumenata, u Upravnom odjelu za društvene djelatnosti i lokalnu samoupravu (soba 15).

 **GRAD CRIKVENICA**